[pic] | EUROOPA ÜHENDUSTE KOMISJON | Brüssel 17.7.2008 KOM(2008) 487 lõplik 2006/0129 (COD) KOMISJONI ARVAMUS EÜ asutamislepingu artikli 251 lõike 2 kolmanda lõigu punkti c alusel Euroopa Parlamendi teise lugemise kohta eesmärgiga võtta vastu ettepanek: Euroopa Parlamendi ja nõukogu direktiivi kohta, mis käsitleb keskkonnakvaliteedi standardite kehtestamist veepoliitika valdkonnas ning millega muudetakse direktiive 82/176/EMÜ, 83/513/EMÜ, 84/156/EMÜ, 84/491/EMÜ, 86/280/EMÜ ja 2000/60/EÜ MILLEGA MUUDETAKSE KOMISJONI ETTEPANEKUT EÜ asutamislepingu artikli 250 lõike 2 alusel 2006/0129 (COD) KOMISJONI ARVAMUS EÜ asutamislepingu artikli 251 lõike 2 kolmanda lõigu punkti c alusel Euroopa Parlamendi teise lugemise kohta eesmärgiga võtta vastu ettepanek: Euroopa Parlamendi ja nõukogu direktiivi kohta, mis käsitleb keskkonnakvaliteedi standardite kehtestamist veepoliitika valdkonnas ning millega muudetakse direktiive 82/176/EMÜ, 83/513/EMÜ, 84/156/EMÜ, 84/491/EMÜ, 86/280/EMÜ ja 2000/60/EÜ (EMPs kohaldatav tekst) 1. TAUST Menetlus Komisjon esitas 17. juunil 2006 Euroopa Parlamendile ja nõukogule ettepaneku võtta vastu direktiiv keskkonnakvaliteedi standardite kohta veepoliitika valdkonnas vastavalt EÜ asutamislepingu artiklis 251 sätestatud kaasotsustamismenetlusele. Euroopa Majandus- ja Sotsiaalkomitee esitas oma arvamuse 15. veebruaril 2007. Euroopa Parlament võttis vastu oma seisukoha esimesel lugemisel 22. mail 2007. Nõukogu võttis vastu ühise seisukoha 20. detsembril 2007. Euroopa Parlament võttis vastu oma seisukoha teisel lugemisel 17. juunil 2008. 2. Komisjoni ettepaneku eesmärk Komisjoni ettepanek Euroopa Parlamendi ja nõukogu direktiivi kohta, mis käsitleb keskkonnakvaliteedi standardeid veepoliitika valdkonnas („prioriteetsete ainete direktiiv”), on vee raamdirektiivi 2000/60/EÜ[1] tütardirektiiv. Käesoleva ettepaneku eesmärk on: - kehtestada keskkonnakvaliteedi standardid 33 prioriteetse aine ja prioriteetse ohtliku aine suhtes (vee raamdirektiivi artikli 16 lõike 7 alusel), - tunnistada kehtetuks viis vana direktiivi (vee raamdirektiivi artikli 16 lõikes 10 nõutud ülevaatamise tulemusena), - vaadata läbi prioriteetsete ohtlike ainete nimistu (kehtestatud Euroopa Parlamendi ja nõukogu otsusega nr 2455/2001/EÜ[2]). 3. Komisjoni märkused 3.1 Üldist Euroopa Parlament võttis täiskogu istungil 17. juunil 2008 vastu eelnevalt nõukoguga kooskõlastatud 18 muudatusest (muudatused 41–58) koosneva kompromisskokkuleppe, et saavutada kokkulepe teisel lugemisel. Kõnealused muudatused käsitlevad peamiselt järgmist: - lisati kohustus anda aru segunemispiirkondade ulatuse vähendamiseks võetud meetmete kohta, - lisati nõue kanda teave setete ja elustike kohta heite, keskkonda laskmise, ja kadude andmikesse, - lisati nõue töötada välja komiteemenetluse kaudu tehnilised suunised segunemispiirkondade ja andmike jaoks, - täiendati aruandlust ja ülevaatamist käsitlevat artiklit, - lisati artikkel vee raamdirektiivi X lisa läbivaatamise kohta tulevikus, - tehti muudatusi mitme põhjenduse kohta. Komisjon kiidab kõik kõnealused muudatused heaks, kuna need on kooskõlas ettepaneku üldeesmärgi ja -iseloomuga. 3.2 Muudetud ettepanek EÜ asutamislepingu artikli 250 lõike 2 kohaselt muudab komisjon vastavalt eespool esitatule oma ettepanekut. [1] EÜT L 327, 22.12.2000, lk 1–73. [2] EÜT L 331, 15.12.2001, lk 1–5.